পুজোর আগে বানভাসী তিলোত্তমা, কলকাতায় জারি রেড অ্যালার্ট

ওয়েবডেস্ক- পুজোর (Durga Puja) আগে বানভাসী তিলোত্তমা (Kolkata Flood) । রাতভোর একটানা বজ্রবিদ্যুৎ সহ টানা বৃষ্টিতে (Heavy Rain) ভেঙে পড়েছে কলকাতার পরিকাঠামো। চারদিকে জলে থই থই। রাস্তাঘাট জলবন্দি। রাস্তায় নেই যানবাহন, বিপর্যস্ত মেট্রো পরিষেবা (Metro Service) । এই পরিস্থিতিতে উদ্বিগ্ন মেয়র ফিরহাদ হাকিম (Firhad Hakim) । মেয়রের বক্তব্য, এইভাবে এক টানা মেঘভাঙা বৃষ্টি তার দেখা এই প্রথম। কলকাতাবাসীকে সতর্ক থাকার নির্দেশ দিয়েছেন তিনি। সেইসঙ্গে মেয়য়ের পরামর্শ, আজ পারলে রাস্তায় বের হবেন না।

শারদোৎসবের সময় এমন নজিরবিহীন বৃষ্টিতে পুজো কমিটিগুলির মাথায় হাত। কারণ চারদিকে প্যান্ডেল, পুজো মণ্ডপগুলিতেই ভিড় দর্শনার্থীদের ঢল নেমেছে, কিন্তু প্রথমার রাত থেকেই ভাসছে কলকাতা। অনেক জায়গায় প্যান্ডেল খসে পড়েছে, দেওয়ালে করে রাখা কারুশিল্প নষ্ট হয়ে গেছে।

কলকাতায় এই অবস্থায় কন্ট্রোল রুম থেকে মনিটারিং করছেন ফিরহাদ হাকিম। দুপুরের দিকে গঙ্গায় বান আসবে ফলে, জল নামা বেশ চাপের বলেই মনে করা হচ্ছে। বৃষ্টি না হলেও পরিস্থিতি স্বাভাবিক হতে প্রায় ১০ থেকে ১২ ঘণ্টা সময় লাগতে পারে বলে জানিয়েছেন কলকাতার পুরসভার মেয়র পরিষদ (নিকাশি) তারক সিংহ।

সোমবার রাতে বৃষ্টি শুরু হওয়ার পর বাড়ি থেকেই কলকাতা পুরসভার নিকাশি বিভাগের আধিকারিকদের সঙ্গে ফোনে কথা বলে শহরের জমা জলের পরিস্থিতির সহ সমস্ত দিক তদারকি করছেন তিনি। মঙ্গলবার সকাল প্রায় সাড়ে ৭টা নাগাদ কলকাতা পুরসভার কন্ট্রোল রুমে গিয়ে শহরের কোথায় কী পরিস্থিতি, সেই বিষয়টি খতিয়ে দেখেন তিনি। এই পরিস্থিতি নিয়ে একাধিকবার মেয়রের সঙ্গে কথা বলেছেন তারক সিংহ।

আরও পড়ুন- প্রাকৃতিক দুর্যোগে বিপর্যস্ত কলকাতা, কন্ট্রোল রুমে মেয়র ফিরহাদ

তারক সিংহ জানিয়েছেন, দুর্গাপুজোর সময় কলকাতায় এত বৃষ্টি দেখিনি। রাত থেকেই আমাদের সিস্টেম কাজ করা শুরু করে দিয়েছে। বেশ কিছু গালিপিট ইতিমধ্যে কাজ করা শুরু করেছে। কিন্তু আবার এমন কিছু গালিপিট রয়েছে, যেখানে কাজ করা যায়নি, ফলে জল নামতে দেরি হবে। রাত ১২টা থেকে ভোর ৪টে পর্যন্ত লকগেট বন্ধ ছিল। সেই সময় পর্যন্ত আড়াইশো মিলিমিটার বৃষ্টি হয়েছে। তাঁকে পরিস্থিতি আরও খারাপ হয়। যদিও ভোর ৫টায় সময় লকগেট খুলে দেওয়া হয়েছে। কলকাতা পুরসভা সূত্রে খবর, অতিরিক্ত বর্ষণে রেড অ্যালার্ট জারি করা হয়েছে। মঙ্গলবার দুপুর ১২টায় আবার লকগেট বন্ধ করতে হবে। জমা জলের পরিস্থিতিতে লকগেট বন্ধ করা প্রসঙ্গে কলকাতা পুরসভার এক আধিকারিক জানিয়েছেন, দুপুর ১২ টার পর গঙ্গায় ছ’মিনিটের জন্য একটি জোয়ার আসবে। যে কারণে লকগেট বন্ধ করা প্রয়োজন হয়ে পড়েছে।

দেখুন আরও খবর-